cyanic-selkie/wikianc huggingface dataset:
B klases filma
B klases filma ir apzīmējums mazbudžeta komerciālai kinofilmai, kura nav ne mākslas, ne pornogrāfiska rakstura filma. Šis termins vēl precīzāk apzīmē filmas, kuras nav paredzētas plašam skatītāju lokam. Šāds apzīmējums radās tā sauktajā Holivudas Zelta laikmetā. Lai gan ASV klasiskās B klases filmas pārtrauca veidot 1950. gadu beigās, mūsdienās šo terminu izmanto ar daudz plašāku nozīmi.
Vienotā Krievija
Darbība
Dibināta 2001. gadā, apvienojoties partijām "Vienotība", "Tēvzeme" un "Visa Krievija", sākotnēji ar nosaukumu "Vienotība un Tēvzeme — Vienotā Krievija". Pēc 2003. gada Valsts domes vēlēšanām ieguva konstitucionālo vairākumu Domē, partijas biedri ir arī vairums gubernatoru. Tiek izdots laikraksts "Единая Россия". Pēc Tieslietu ministrijas datiem 2001. gada nogalē partijā bija 1 931 667 biedru (vismasveidīgākā partija Krievijā) 83 reģionālajās nodaļās.
Pīts Keizers
Keizers kopā ar Johanu Kruifu bija pazīstami kā "karaliskais pāris" vai "iesācējs un pabeidzējs". Keizers prata būt nemanāms un pēkšņi izdarīt ļoti precīzu piespēli. Viņa slavas mirklis pienāca 1972. gada Eiropas kausa finālā pret Milānas "Internazionale", kad viņa sadarbība ar Kruifu izdevās īpaši precīza.
Mars Polar Lander
Mars Polar Lander tika palaists kopā ar "Deep space 2" aparātiem, kuru mērķis bija ieurbties gruntī. Aparāta uzdevums bija nosēsties Marsa dienvidpola polārajos apgabalos un pētīt Marsa ledu un grunti sasaluma joslā. Aparāts startēja 1999. gada 3. janvārī un Marsu sasniedza 1999. gada 3. decembrī. Aparātam bija jānosēžas izmantojot bremzēšanas raķešdzinēju un nolaišanās gaitā jānomet "Deep space 2" zondes. Taču sazināties ar nolaižamo aparātu pēc tam, kad tam bija jānosēžas, neizdevās. Izmeklēšanas laikā, kā visticamākā aparāta pazušanas versija tika izvirzīta programmatūras un sensoru kļūda, kas nolaižamā aparāta balsta kāju atlocīšanas radīto vibrāciju kļūdaini uzskatīja par vibrācijām, kas rodas nosēžoties un šī iemesla dēļ borta dators bremzēšanas dzinēju atslēdza par agru brīdī, kad zonde bija 40 metru augstumā virs virsmas. Rezultātā zonde vienkārši nogāzās un Marsa virsmas.
Žīdrūns Ilgausks
NBA
2010. gadā Ž. Ilgausks plaša trīs klubu darījuma ietvaros tika aizmainīts uz Vašingtonas "Wizards", tomēr darījums bija formāls, līgums tika pārtraukts un jau drīz spēlētājs atgriezās "Cavaliers". Vasarā pirms 2010.—2011. gada NBA sezonas 35 gadus vecais centra spēlētājs sekoja savam bijušajam komandas biedram L. Džeimsam un pārcēlās uz Maiami "Heat".
Nikolā Sarkozī
2004. gadā viņš bija Francijas Ekonomikas, finanšu un rūpniecības ministrs, bet no 2005. līdz pat savas prezidentūras sākšanai 2007. gadā — Iekšlietu ministrs.
Nozomi
Nozomi (ja "Cerība") jeb Planet-B) bija Japānas starpplanētu zonde, kuru bija paredzēts ievadīt orbītā ap Marsu, un tai bija jāpēta planētas atmosfēra, jonosfēra, magnetosfēra un putekļu kustība Marsa atmosfēras augšējos slāņos. Aparāts startēja ar nesējraķeti M-5. Vairāku kļūmju dēļ zondei neizdevās ieiet Marsa orbītā, un 2003. gadā misija tika atcelta
Cunami brīdinājuma sistēma
Cunami brīdinājuma sistēmas tiek iedalītas divās kategorijās: starptautiskās un reģionālās cunami brīdināšanas sistēmās.
Antifosfolipīdu sindroms
Antifosfolipīdu sindroms (antifosfolipīdu antivielu sindroms) ir autoimūna slimība, ko raksturo trombu veidošanās asinsvados (tromboze) gan artērijās, gan vēnās, kā arī ar grūtniecību saistītas komplikācijas, piemēram, spontāns aborts, nedzīvs piedzimis bērns, priekšlaicīgas dzemdības, vai smaga preeklampsija. Sindroms rodas sakarā ar autoimūnu antivielu rašanos pret fosfolipīdiem - šūnu membrānu sastāvdaļu.
Klīniskās izpausmes
~33% pacientu ar antifosfolipīdu sindromu novēro vārstuļu bojājumus - Libmana—Saksa endokardīts.
Ārējās saites
http://emedicine.medscape.com
Rihards Eigims
Biogrāfija
Šķīries, ir divi bērni.
Politiskā darbība
2022. gada aprīlī par 10 000 eiro vērta kukuļa pieprasīšanu pirmās instances tiesa bijušajam Daugavpils mēram R. Eigumam piesprieda trīs gadus ilgu cietumsodu.
Audi
Cilvēka un dzīvnieku organismos esošie audi
Blades of Time
Blades of Time ir rīcības-piedzīvojumu spēle, ko izstrādājusi Gaijin Entertainment un izdevis Konami PlayStation 3 un Xbox 360 spēļu konsolēm. Spēle ir pēctece senākam Gaijin Entertainment darbam X-Blades. Blades of Time tika izdots 2012. gada martā ASV un Japānā.
Beagle 2
Pēc nolaišanās Beagle 2 bija jānoraida signāls uz NASA Marsa pavadoni Mars Odyssey, bet tas nenotika. Nākamajās dienās tika izmantots Lovela radioteleskops Džordela Banka observatorijā, bet arī ar to netika saņemti no Beagle 2 nākuši signāli. , fotografējot iespējamo nosēšanās vietu, tika ievērots krāteris, un tika izvirzīta ideja, ka aparāts nosēdies tajā un nespēj sazināties krātera sienu radītās ēnas dēļ. Vēlāk, iegūstot augstākas izšķirtspējas attēlus, šī hipotēze tika noraidīta. 2004. gada janvārī un februārī mēģinājumus sazināties veica Mars Express, bet arī neveiksmīgi. tika pārtraukti jebkādi mēģinājumi sazināties ar aparātu, un oficiāli tika paziņots par misijas neveiksmīgām beigām.
Intermarché–Wanty–Gobert Matériaux
Intermarché–Wanty–Gobert Matériaux (UCI komandas kods: IWG) ir profesionāla Beļģijas šosejas riteņbraukšanas komanda. Komandai ir UCI ProTeam statuss.
Vēsture
Komanda ilgstoši bija pazīstama ar BMC Racing Team nosaukumu, kad tās galvenais sponsors bija BMC, Šveices velosipēdu ražotājs.
2018. gada jūlijā tika paziņots, ka nākamajā sezonā komanda apvienosies ar profesionālo kontinentālo komandu CCC–Sprandi–Polkowice, ko sponsorēja Polijas apavu ražošanas uzņēmums CCC. 2020. gada aprīlī uzņēmums CCC paziņoja, ka COVID-19 pandēmijas rezultātā samazinās savus izdevumus un līdz ar sezonas beigām pārtrauks komandas sponsorēšanu. Septembra beigās kļuva zināms, ka komandas Pasaules tūres licenci pārpirks Beļģijas profesionālā komanda . Sponsoriem pievienojās arī Francijas veikalu ķēde Intermarché.
Pruhņika
Pruhņika ir pilsēta Polijā, Piekarpatu vojevodistē, uz austrumiem no Žešovas.
Miglas iezis
Miglas iezis (arī Pļavas iezis) ir 14 m augsts kupolveida smilšakmens atsegums, Amatas labajā krastā, aptuveni 300 m lejpus Zvārtes ieža, Rubeņkalna (arī Čūsku kalna) R nogāzē. Ieža pakājē ir Amatas vecupe un avots.
Krievijas Liberāli demokrātiskā partija
Kopš partijas dibināšanas līdz pat 2022. gadam partijas vadītājs bija Vladimirs Žirinovskis. Pēc Krievijas Tieslietu ministrijas datiem tajā ir 185 573 partijas biedru.
Novgorodas-Severskas kņazi
Lietuvas dižkunigaitijas vasaļi (1386—1401)
Pēdējo Severskas Novgorodas kņazu Vasīliju Šemjakinu apcietināja 1523. gadā un kņazisti likvidēja.
Kalifāts
Kalifāts, arī halifāts (ar - khilāfah) ir islāma valstu pārvaldes iekārta, kas apvieno vienotā politiskā sistēmā musulmaņus, neskatoties uz viņu atšķirīgajiem uzskatiem teoloģijā. Kalifāta augstākais vadītājs (valsts galva) ir kalifs, kas ir islāma pravieša Muhameda politiskās (nevis reliģiskās) varas mantinieks. Pēc Muhameda līdz 1924. gadam pastāvēja vairāku veidu un tautu kalifāti ar dažādiem valsts iekārtas paveidiem.
Kalifs
Taču vēsturiski nozīmīga notikumu attīstība islāma un kalifāta nostiprināšanā, kā arī arābu ekspansijas uzsākšanā bija kalifam Umāram I (586-644). Umārs I ieviesa stingras likumu normas, tai skaitā tās aizliedza neticīgajiem dzīvot arābu valstī.
Ludviks Zāmenhofs
Piemiņa
Japāņu Oomoto reliģija godina Zāmenhofu kā dievību, uzskatot, ka: "Zamenhofa gars pat tagad turpina darboties kā eņģeļu valstības misionārs; tāpēc viņa gars tika dievināts Senrei-ša svētnīcā".
Austrumu lopu gārnis
Ligzdošana
Vairošanās sezona atkarībā no izplatības reģiona ir atšķirīgos laikos. Piemēram, Indijas ziemeļos sezona sākas maija beigās, bet Austrālijā novembrī. Austrumu lopu gārņi ligzdo kolonijās, kas visbiežāk, bet ne vienmēr atrodas ūdenstilpes tuvumā. Kolonijām vieta tiek izvēlēta mežmalās upju un ezeru tuvumā vai uz nelielām salām. Tēviņi ieņem ligzdas vietu un tad ar rituāla deju aicina pie sevis mātīti. Pāris izveidojas kādu 3—4 dienu laikā. Austrumu lopu gārņi veido monogāmus pārus uz vienu sezonu. Ligzdu, kas atgādina no zariem sakrautu platformu, būvē abi vecāki. Tēviņš piegādā būvniecības materiālus, mātīte krauj ligzdu. Dējumā ir 1—5 gaišas, zilibaltas olas, bet visbiežāk ir 3—4. Tās ir 45 mm x 53 mm lielas. Inkubācijas periods ilgst apmēram 23 dienas. Perē abi vecāki.
Ivans VI Romanovs
Imperators
1741. gada 25. novembrī (6. decembrī p.j.st.) Pētera I un Katrīnas I meita Elizabete ar gvardes palīdzību īstenoja valsts apvērsumu, gāžot Ivanu VI no troņa.
Izolācija
1756. gadā Ivanu VI pārveda uz vieninieka kameru Šliselburgas cietoksnī (dokumentācijā bija iereģistrēts kā "zināmais arestētais" - известный арестант), pilnībā izolējot viņu no saskarsmes ar ārpasauli. 1759. gada atskaitēs ir ziņas par ieslodzītā psihes traucējumiem.
Nogalināšana
Tā kā gan Elizabete, gan Katrīna II varu bija sagrābušas valsts apvērsuma ceļā, t.i. nelikumīgi, bez tam arī viņu valdīšanas stils un metodes bija tādas, kas lielai pavalstnieku daļai šķita neciešamas, bija vairāki mēģinājumi organizēt likumīgā imperatora Ivana VI bēgšanu vai atbrīvošanu no ieslodzījuma, lai pēc tam atjaunotu viņa statusu.
31. autobusu maršruts (Rīga)
Agrākie pieturvietu nosaukumi:
Rušānu iela (pārdēvēta par Rušonu iela )
Dārziņi-2 (pārdēvēta par  Dārziņi  )
Andrea Bočelli
Dzimis Toskānā, Ladžatiko uz dienvidiem no Pizas un bērnību pavadīja ģimenes lauku saimniecībā. Jau bērnībā Andrea Bočelli patika muzicēt. 1980. gadā iestājās Pizas universitātē, kur studēja tieslietas. Pēc universitātes kādu gadu strādāja par juristu, bet vēlāk uzstājās bāros.
Hemiluminiscence
Hemiluminiscence ir luminiscences veids, kas pavada eksotermiskās ķīmiskās reakcijas, ja viens no reaģentiem ir ierosinātā stāvoklī.
Krieviņi
Vēsture
Visplašāko tā laika zinātnisko pētījumu par krieviņu valodas izcelsmi ir atstājis Pēterburgas Zinātņu akadēmijas loceklis Ferdinands Johans Vīdemans, kas 1841. gadā publicējis rakstu „Über die Nationalität der Kreewinen” („Par krieviņu tautību”). Lai padziļinātu savus pētījumus par Baltijas somu tautām, Vecsaules draudzē 1846. gadā ieradies Krievu Ģeogrāfiskās biedrības loceklis Anderss Johans Šēgrēns (Sjögren), kas savu pētījumu rezultātus apkopojis rakstā „Reise nach Livland un Kurland” („Ceļojums uz Vidzemi un Kurzemi”).
Hi-Q
Radio
Hi-Q grupas dalībnieki ir vadījuši savus radio raidījumus divās Rumānijas radio stacijās, šādā veidā gūstot pieredzi raidījumu moderēšanā.
Mihails Bulgakovs
Bērnība un jaunība
Bulgakovs mācījās Pirmajā Kijivas vidusskolā (1900—1909). Šajā laikā par viņa mīļākajiem autoriem kļuva Nikolajs Gogolis, Aleksandrs Puškins, Fjodors Dostojevskis un Čārlzs Dikenss. Pēc tam viņš studēja medicīnu Kijivas Universitātē (1909—1916), kuru pabeidza ar izcilību. No 1916.—1918. gadam viņš darbojās kā ārsts Smoļenskas guberņas Nikoļskas ciemā. Savu pieredzi šajā laikā viņš aprakstīja stāstu ciklā "Jauna ārsta piezīmes".
Maskava un darbs periodikā
Almanahā "Ņedra" Bulgakovs publicēja stāstus "Sātaniāda" un "Liktenīgās olas". "Sātaniādā" (1925) attēlots klerks, kurš gigantiskajā birokrātiskajā sistēmā zaudē savu identitāti un dzīvi. 1925. gadā Bulgakovs uzrakstīja stāstu "Suņa sirds", taču kratīšanas laikā to kopā ar Bulgakova dienasgrāmatām konfiscēja ОГПУ.
Literārā darbība
Arī Bulgakova nozīmīgākais darbs, romāns "Meistars un Margarita", ar samizdata palīdzību bija pieejams jau labu laiku pirms tā oficiālā pirmpublicējuma 1966.—1967. gadā. Darbība romānā risinās trīs līmeņos: pirmkārt, vēsturiskā darbība, kas risinās Jeruzalemē, kur Poncijs Pilāts uz nāvi nosoda Jēzu, otrkārt, darbība rakstīšanas laika vidē Maskavā, kur dzīvo Margarita un Meistars, kurš uzrakstījis romānu par Pilātu, treškārt, darbība fantastiskajā līmenī — Maskavā ierodas sātans ar savu svītu.
Allažu pagasts
Purvi
Buļļu purvs, Jūgu purvs, Klajais purvs, Laugas purvs, Rampurs, Zušu purvs.
Vēsture
12. gs. beigās Latvijā parādījās vācu tirgotāji un garīdznieki. Gaujas lībieši bija pirmie, kurus vācu krustneši pakļāva kristīgajai ticībai ap 1206. gadu. Lībiešu zemes sadalīja ordenis un bīskaps. Allažu novads nonāca Livonijas ordeņa īpašumā.
Mūrmuiža
Apdzīvotā vieta izveidojusies pie bijušās Mūrmuižas (Muremoise) muižas centra. Ciema centrā vairākas daudzdzīvokļu mājas, Miegupītes labajā krastā mazstāvu apbūve. Ciema centrālo kodolu veido Mūrmuižas pils ar bijušajām saimniecības ēkām, parku un dzirnavezeru. Pilī iekārtota šeit strādājušās rakstnieces un filozofes Zentas Mauriņas piemiņas istaba.
Mūrmuižā ir novada dome, pasta nodaļa, doktorāts (visi Mūrmuižas pilī), bērnudārzs, bibliotēka, veikals, viesu mājas "Stirniņas" un "Brūtes", Kauguru pagasta tūrisma informācijas centrs. Darbojas Mūrmuižas Tautas universitāte.
Tomskas apgabals
Vēsture
1933. gadā PSRS varasiestādes uz Tomskas apgabala teritorijā esošo Nazino salu, kas atrodas Obas upē, nolēma deportēt vairāk kā 6000 notiesātos no Maskavas un Ļeņingradas, lai eksperimentētu ar pašpietiekamas kolonijas izveidi Sibīrijas klimatiskajos apstākļos. Notiesātajiem tika piešķirti ierobežoti darbarīki un pārtikas resursi, kas īsā laika posmā noveda pie dažādu slimību izplatības, bada, kanibālisma un gandrīz 4000 bojāgājušajiem.
Saimniecība
Kontinentālā klimata un purvainās augsnes dēļ Tomskas apgabalā ir ierobežotas lauksaimniecības platības, kas sastāda tikai 7% no kopējās teritorijas un ir galvenokārt koncentrētas apgabala dienvidaustrumu daļā. Nozīmīgākie ražas produkti ir rudzi, auzas un kartupeļi, kur mazākā apjomā tiek kultivēti arī kvieši un kukurūza. Tāpat arvien lielāku lomu apgabala saimniecībā ir pieteikusi linu audzēšana.
Megana Foksa
Megana Foksa ir atzīta par sekssimbolu tādos žurnālos kā Maxim, Rolling Stone un FHM.
STS-126
Gatavošanās lidojumam
Pēc STS-123 misijas beigām Endeavour tika nogādāts uz Orbitālā aparāta sagatavošanas korpusu, lai gatavotu Habla kosmiskā teleskopa remonta misijas STS-125 nodrošināšanai kā rezerves kosmoplānam, gadījumā ja Atlantis nevarētu droši atgriezties uz zemes. 2008. gada septembrī to pārvietoja uz starta laukumu 39B. Tā kā STS-125 misija tika pārcelta uz 2009. gadu, jo negaidīti bija sabojājies Habla teleskops, tad gan Atlantis, gan Endeavour tika atgriezts atpakaļ Montāžas ēkā. kosmoplāns tika pārvietots uz starta laukumu 39A misijai STS-126.
Lidojuma gaita
Pēc grafika Endeavour nolaišanās bija paredzēta 18:19 UTC, bet slikto laikapstākļu dēļ Kanaveralas zemesragā tā tika atlikta par vienu stundu. Tā kā arī pēc stundas laiks neuzlabojās, nolaišanās tika pārnesta uz Edvardsa Gaisa spēku bāzi Kalifornijā. Bremzēšanas impulss tika iedarbināts 20:19 UTC. Endeavour skrejceļam 04L pieskārās 21:25:06 UTC; pilnīga apstāšanās bija 21:26:03 UTC.
Lieģi
Vēsture
Apdzīvotā vieta izveidojusies pēc Otrā pasaules kara pie bijušās Lieģes (Leegen) muižas pretī kādreizējā Aizteres pagasta valdei ceļa dienvidu pusē.
Stellera pūkpīle
Uzvedība un barība
Ziemas periodā Stellera pīle veido barus, kas turas cieši kopā. Baram ir raksturīgi kopīgi ienirt. Stellera pūkpīle neligzdo katru gadu. Zinātnieki ir novērojuši interesantu sakritību, ka tā ligzdo gados, kad tundrā savairojas mazie lemingi (Lemmini), un ir daudz ligdojošo vidējo klijkaiju (Stercorarius pomarinus) un balto pūču (Bubo scandiacus). Zinātnieki to skaidro ar faktu, ka, savairojoties lemingiem, tas nodrošina alternatīvu barības avotu Stellera pūkpīļu galvenajam ienaidniekam - lapsai, bet klijkaijas un baltās pūces ir lieliski ligzdojoši kaimiņi, kas agresīvi aizsargā kopējo ligzdošanas teritoriju.
Barojoties Stellera pūkpīle kā visas gauras ienirst, meklējot vēžveidīgos, moluskus un citus jūras bezmugurkaulniekus, tās iemīļotākā barība ir gliemenes. LIgzdošanas laikā, atrodoties iekšzemē, tās barojas ar kukaiņiem, kukaiņu kāpuriem, augu sēklām un garenelēm.
Ligzdošana
Stellera pūkpīle veido monogāmus, īslaicīgus pārus. Tās ligzdo jūnijā gan pa pāriem, gan veido nelielas kolonijas līdz 60 ligzdām. Tēviņi paliek kopā ar mātītēm, kamēr tās perē olas. Tuvojoties pīlēnu izšķilšanās laikam, tēviņi pamet mātītes un pulcējas lielos baros netālu no ligzdošanas vietām. Kad pīlēni ir izšķīlušies, mātīte tos ved uz bara pulcēšanās vietu. Pirms spalvu nomaiņas bars migrē apmēram 3000 km. Laikā, kamēr mainās apspalvojums, Stellera pūkpīle nespēj lidot. Apspalvojuma nomaiņas laikā veidojas ļoti lieli bari, tajos var būt 50 000 īpatņi. Pēc spalvu nomaiņas putni turpina migrēt uz ziemošanas vietām.
Čārlzs Dikenss
Biogrāfija
1833. gadā Dikenss publicēja savu pirmo stāstu, A Dinner at Poplar Walk, gadu vēlāk - kļuva par The Morning Chronicle reportieri un savus stāstu publicēja jau vairākos periodikas izdevumos. 1836. gadā Dikenss apkopoja savus iepriekšpublicētos stāstus savā pirmajā grāmatā, "Boza stāsti un apraksti" (Sketches by Boz). Pēc dažiem mēnešiem viņš apprecēja Ketrīnu Hogārtu, ar kuru bija iepazinies pirms diviem gadiem. Tajā pašā laikā viņš sāka arī turpinājumos publicēt "Pikvika kluba piezīmes". Tas guva sensacionālus panākumus un padarīja autoru slavenu. Darbu "Boza stāsti un apraksti" izdeva atkārtoti. Dikenss pameta The Morning Chronicle un kļuva par Bentley's Miscellany redaktoru.
Brisele
Vēsture
Briseli bombardēja vācu aviācija.
Anna Leopoldovna
Dzīvesgājums
Dzimusi 1718. gada 7. decembrī Rostokā. 1733. gadā kristījusies pareizticībā, pieņemot vārdu Anna. 1739. gadā precējusies ar Braunšveigas-Volfenbiteles hercogu Antonu Ulrihu (Anton Ulrich Herzog von Braunschweig-Wolfenbüttel). 1740. gada 17. oktobrī Annas dažus mēnešus veco dēlu kronēja par Krievijas imperatoru Ivanu VI. Par reģentu tika iecelts Kurzemes hercogs Ernsts Johans Bīrons, kurš uzreiz mazuļa vecākus izolēja no galma. Pēc 2 nedēļām - naktī 8. uz 9. novembri - ar gvardes palīdzību tika īstenots pučs, Bīrons tika arestēts, bet par reģenti līdz imperatora pilngadībai izsludināta viņa māte hercogiene Anna.
Nespējot izturēt izsūtījuma apstākļus, 1746. gada 9. martā Anna mira.
Mazais baltais gārnis
Mazais baltais gārnis jeb zīda gārnis (Egretta garzetta) ir vidēja auguma gārņu dzimtas (Ardeidae) putns, kas pieder mazo gārņu ģintij (Egretta). Zīda gārnim ir 3 pasugas.
32. autobusu maršruts (Rīga)
32. autobusu maršruts ir Rīgas sabiedriskā transporta autobusu maršruts, kas kursē no Abrenes ielas līdz Piņķiem, kas atrodas Mārupes novada Babītes pagastā. Atsevišķos reisos, braucot uz Abrenes ielu, autobuss veic iebraucienu Priežciemā Babītes pagastā.
Agrāk 32. autobusa maršruts kursēja no Abrenes ielas līdz Juglai-3, vēlāk no Merķeļa ielas līdz Juglai kā 32.E ekspresmaršruts. Pašreizējo 32. autobusa maršrutu atklāja 2009. gada 1. janvārī.
Katru dienu pa 32. maršrutu kursē tikai 1 autobuss. 32. autobusu maršrutu apkalpo 6. autobusu parks.
Maršruts
Abrenes iela — Piņķi kursē pa šādām ielām: Abrenes iela, Dzirnavu iela, Satekles iela, Marijas iela, 13. janvāra iela, 11. novembra krastmala, Akmens tilts, Uzvaras bulvāris, Raņķa dambis, K. Valdemāra iela, Kalnciema iela, Lielirbes iela, K. Ulmaņa gatve, A10, A5 un Rīgas iela.
Ilze Viņķele
Biogrāfija
1989. gadā I. Viņķele beidza Rēzeknes 5. vidusskolu, pēc tam studēja augstskolā "Attīstība", iegūstot sociālā darbinieka izglītību, studijas turpināja Rīgas Stradiņa universitātē, iegūstot maģistra grādu sabiedrības veselībā. Kopš 2009. gada studē doktorantūrā politikas zinātni.
Politiskā darbība
12. Saeimas vēlēšanās 2014. gada rudenī ievēlēta Saeimā. 2017. gada jūlijā izstājās no partijas "Vienotība" un kopā ar bijušajiem "Vienotības" biedriem Lolitu Čigāni, Andreju Judinu, Alekseju Loskutovu un Intu Dālderi 2017. gada 26. augustā nodibināja partiju "Kustība Par!". Septembrī nolika Saeimas deputātes mandātu, lai papildinātos Arizonas Universitātes Makeina institūtā ASV.
Odrija Totū
Odrija Totū (dzimusi ) ir franču aktrise un modele. Ieguvusi Cēzara balvu par lomu filmā Vénus beauté (institut) (1999) nominācijā "Visdaudzsološākā aktrise". Totū ir atveidojusi lomas vairākās plaši pazīstamās filmās — "Amēlija" (2001), Dirty Pretty Things (2002), "Saderināšanās uz mūžu" (Un long dimanche de fiançailles, 2004), "Da Vinči kods" (2006), "Dārgāks par zeltu" (Hors de prix, 2006), "Koko pirms Šanelas" (Coco avant Chanel, 2009), "Terēze" (2012), En liberté! (2018). Divas reizes nominēta BAFTA kino balvai kā labākā aktrise — par lomām filmās "Amēlija" un "Koko pirms Šanelas".
Švarca vērtību modelis
Metodoloģija
Pētījums parasti tiek veikts tiešās intervijas formā. Atšķirībā no Rokīča vērtību aptaujas kurā respondentu uzdevums bija visas terminālās un instrumentālās vērtības ranžēt katras grupas ietvaros, Švarca aptaujas metodoloģija paredz vērtību grupēšanu pēc to nozīmīguma respondentam.
Team RadioShack
Team RadioShack bija profesionāla ASV šosejas riteņbraukšanas komanda, kuras galvenais sponsors bija ASV elektronikas mazumtirdzniecības tīkls RadioShack. Par tās izveidi tika paziņots 2009. gada 23. jūlijā. Komandas līdzīpašnieks un līderis bija Lānss Ārmstrongs un komanda piedalījās lielajās tūrēs un UCI ProTour. Komandu pārvaldīja Capital Sports and Entertainment no Ostinas, kura pārvalda arī Trek-Livestrong U23 attīstības komandu un iepriekš arī Discovery Channel komandu.
Spartaka savienība
Spartaka savienība (de) bija radikāli kreisa vācu marksistu organizācija, kas tika izveidota 1918. gada 11. novembrī, kad no Vācijas Sociāldemokrātiskās partijas atšķēlās 1915. gadā izveidotā Spartaka grupa, kas iestājās pret partijas politisko nostāju, atbalstot valsts vadību Pirmajā pasaules karā.
Roza Luksemburga
Dzīve
Roza Luksemburga un Leo Jogihess nodibināja Polijas Karalistes Sociāldemokrātu partiju (SDKP) un vēlāk Polijas Karalistes un Lietuvas Sociāldemokrātu partiju (SDKPiL), apvienojot lietuviešu sociāldemokrātu organizācijas. Par spīti tam, ka lielāko savu pieaugušā dzīves daļu viņa nodzīvoja Vācijā, viņa bija principiāla poļu sociāldemokrātu teorētiķe, partijas vadītāja kopā ar Jogihesu un faktiskā partijas organizatore. 1898. gadā Roza Luksemburga apprecējās ar Gustavu Lībeku, ieguva Vācijas pilsonību un pārcēlās uz Berlīni, kur aktīvi darbojās Vācu sociāldemokrātu partijā (SPD). No 1900. gada Roza Luksemburga laikrakstos publicēja mūsdienu Eiropas sociālekonomisko problēmu analīzi. 1907. gadā tikās ar Ļeņinu. Pēc tam mācīja marksismu un ekonomiku SPD Berlīnes mācību centrā. Viņas students Frīdrihs Eberts vēlāk kļuva par SPD līderi, Veimāras republikas pirmo prezidentu, un netieši par viņas slepkavu. 1912. gadā viņa bija SPD pārstāve Eiropas sociālistu kongresā. Organizēja demonstrācijas pret karu Frankfurtē un tika ieslodzīta cietumā uz gadu par nepakļaušanos varas iestādēm un likumam. Sākoties Pirmajam pasaules karam SPD atbalstīja Vācijas valdību un atteicās no jebkādiem streikiem kara laikā. Politiskā katastrofa noveda Rozu Luksemburgu pie domām par pašnāvību, jo revizionisms, pret ko viņa cīnījās kopš 1899. gada, triumfēja.
Kīra Naitlija
2008. gads — pašlaik
2010. gadā Naitlija filmējās Mesijas Tedžedinas režisētajā filmā "Pagājusī nakts" kopā ar Evu Mendesu, Semu Vortingtonu un Žilomu Kanē. 2010. gadā piedalījās filmās "Neatlaid mani" un "Londonas bulvāris" (London Boulevard). Vienīgā aktrises loma 2011. gadā bija Deivida Kronenberga vēsturiskajā drāmā "Bīstamā metode". Kopā ar Naitliju tajā galvenajās lomās atveidoja Vigo Mortensens, Maikls Fasbenders un Vinsents Kasels. Filmas scenāriju veidoja pēc Kristofera Hemptona 2002. gada lugas The Talking Cure motīviem. Filmas pirmizrāde notika 68. Venēcijas kinofestivālā 2011. gada 2. septembrī.
Demija Mora
Demija Gainsa (en; dzimusi Rosvellā, Ņūmeksikas štatā, ASV), plašāk pazīstama kā Demija Mora, ir amerikāņu aktrise, producente, modele un dziesmu autore.
Vēlāk sekoja veiksmīgākas filmas "Krēsla" (Half Light, 2006), "Bobijs" (2006), "Misters Brūkss" (Mr. Brooks, 2007), "Nevainojams" (Flawless, 2007), "Džonsu ģimene" (The Joneses, 2009), Bunraku (2010), Forsaken (2015).
Feimaņi
Valsts nozīmes arhitektūras piemineklis ir Feimaņu katoļu baznīca, bet baznīcas altāris ar gleznām, sānu altāri un ēŗģeļu prospekts ir valsts nozīmes mākslas pieminekļi, savukārt Feimaņu katoļu baznīcas zvanu tornis ir vietējās nozīmes arhitektūras piemineklis.
Serhio Busketss
Serhio Busketss (es; dzimis Sabadelā, Spānijā) ir profesionāls spāņu futbolists, spēlē uzbrūkošā pussarga pozīcijā, Spānijas futbola izlases dalībnieks. Kopš 2023. gada Busketss pārstāv MLS līgas komandu Inter Miami.
Spānijas izlases sastāvā ir uzvarējis 2010. gada FIFA Pasaules kausa un 2012. gada Eiropas čempionāta izcīņas finālturnīros.
Drū Berimora
Berimoras vectēvs ir slavenais aktieris Džons Berimors, pati Drū dzimusi aktieru Džona Drū Berimora un Jaidas Berimoras ģimenē. Viņas pirmā loma bija filmā Altered States 1980. gadā. Viņa ātri kļuva par vienu no Holivudas populārākajām bērnu aktrisēm. Ir filmējusies tādās filmās kā "Citplanētietis" (1982), "Betmens uz mūžu" (1995), "Čārlija eņģeļi" (2000), "Čārlija eņģeļi: Pilna jauda" (2003), "Kārtējais pirmais randiņš" (2004). Drū Berimora ir saņēmusi vairākus apbalvojumus, tai skaitā Zelta globusa balvu par lomu TV filmā Grey Gardens (2009).
Džozefs Barbera
Džozefs Rolands Barbera (en, dzimis, miris ) bija ietekmīgs amerikāņu animators, kinorežisors, kinoproducents un multiplikāciju filmu mākslinieks, kura filmu un multiplikāciju filmu tēli izklaidē miljoniem fanu visā pasaulē. Savā jaunībā Barbera dzīvoja, mācījās un sāka savu karjeru Ņujorkā.
Krape
Krape, agrāk — Veckrape, ir apdzīvota vieta Ogres novada Krapes pagastā, pagasta centrs. Izvietojusies pagasta rietumos Lobes upes krastā autoceļu V988 un V996 krustojumā 44 km no novada centra Ogres un 80 km no Rīgas. Krapē atrodas pagasta pārvalde, pamatskola, tautas nams, bibliotēka, pasts, feldšeru un vecmāšu punkts, veikals, luterāņu baznīca un pareizticīgo baznīca. Apdzīvotā vieta izaugusi padomju gados netālu no bijušās Krapes muižas pie pagasta skolas un baznīcas kā kolhoza «Ļeņins» ciemats. Krapes luterāņu baznīca (1802) un pareizticīgo baznīca (1891) ir vietējas nozīmes kultūrvēstures pieminekļi.
Iedzīvotāju skaita dinamika
Esošajās robežās, pēc CSP un OSP datiem.
Glābējsilīte
Glābējsilīte (agrāk saukta par Baby Box ) ir vieta, kur vecāki var anonīmi atstāt savus jaundzimušos adopcijai. Šāda sistēma ir pastāvējusi jau kopš Viduslaikiem. Tās tiek parasti uzstādītas slimnīcas teritorijā. Latvijā pirmā šāda veida Baby Box tika uzstādīta 2009. gada 8. aprīlī, Bērnu klīniskās universitātes slimnīcas Intensīvās terapijas nodaļā.
Darbības princips
Kad glābējsilītes durtiņas ir aizvērtas, proti, gultiņā ir ielikts mazulis, no ārpuses tās nevar atvērt, kamēr māsu postenī netiek noņemta bloķēšana. Pēc „trauksmes” signāla atskanēšanas apmēram 1-2 minūšu laikā pie gultiņas ierodas medicīnas personāls.
Depeche Mode
Speak & Spell (1981)
Kādā no koncertiem ar grupu uzsāk sarunu Daniels Millers (ierakstu kompānijas Mute Records dibinātājs). Millers bija ieinteresēts, lai Depeche Mode viņa jaundibinātās ierakstu kompānijas paspārnē ieraksta singlu. Šīs sarunas rezultāts ir grupas pirmais singls "Dreaming of Me", kas tika izdots 1981. gada februārī un Apvienotās Karalistes singlu topā ieņēma 57. vietu. Negaidītā panākuma iedrošināti Depeche Mode ierakstīja un tā paša gada jūnijā klajā laida otro singlu "New life", kas Apvienotas Karalistes singlu topā ierindojās 11. vietā. Pēc trim mēnešiem klajā nāk jau trešais grupas singls "Just can't get enough", kurš pārspēj abus savus priekšgājējus un Apvienotās Karalsites singlu topā ierindojas 8. vietā. Singlu panākumi bruģē labu ceļu grupas pirmajam albumam "Speak & Spell", kas nāk klajā 1981. gada novembrī. Albums iekļūst Apvienotās Karalistes pirktāko albumu Top 10. Kritiķu atsauksmes par albumu nav viennozīmīgas. "Melody Maker" to nosauc par lielisku albumu, kamēr uz rokmūziku orientētais Rolling Stone to nodēvē par pārvērtētu.
Exciter 2001
2004. gadā tiek izdots Depeche Mode dziesmu remiksu albums "Remixes 81-04", kurš ietvēra sevī jaunus un neizdotus grupas singlu remiksus, no kuriem "Enjoy the Silence" Maika Šinodas versijā tiek izdots kā singls un sasniedz 7. vietu Apvienotās Karalistes singlu topā.
YIT
YIT Latvijā
1995. gada 30. martā Latvijā tika dibināts YIT meitas uzņēmums SIA YIT Latvia, kas piedāvāja ēku celtniecības un remonta darbus. 1996. gada 23. janvārī tā nosaukums mainīts uz SIA YIT Latvija.
Elizabete Petrovna
Jaunība
Dzimusi 1709. gada 29. decembrī Kolomenskā (netālu no Maskavas) kā Krievijas cara Pētera I un viņa mīļākās Martas Skavronskas meita. Pēc vecāku laulībām 1712. gadā Elizabete tika leģitimizēta un saņēma titulu "cariene", bet 1721. gada 23. decembrī "cēzariene", kā iespējamā troņmantiniece.
Nāve un mantinieki
Par savu mantinieku Elizabete iecēla savas 1727. gadā mirušās vecākās māsas Annas Petrovnas dēlu Holšteinas-Gottorpas hercogu Kārli Pēteri Ulrihu (nākamo Pēteri III), kuru 1742. gadā pārveda uz Krieviju un kristīja pareizticībā. 1746. gada maijā viņu izprecināja otrās pakāpes māsīcai Sofijai Frederikai Augustai (nākamā Katrīna II). Sākotnēji labās Elizabetes un troņmantinieka attiecības drīz sabojājās. Pēteris galvenokārt nodarbojās ar savas sardzes vienības dresūru un dzeršanu ar vācu virsniekiem. Abiem laulātajiem ir virkne mīļāko un 1754. gadā piedzima Pāvels Petrovičs, nākamais Pāvils I.
Iron Maiden
Iron Maiden (lv) ir 1975. gadā basģitārista Stīva Harisa dibinātā britu smagā metāla grupa no Londonas. Viena no visu laiku veiksmīgākajām grupām šajā žanrā, kas visā pasaulē ir pārdevusi vairāk nekā 100 miljonus ierakstu. Līdz šim grupa ir izlaidusi četrpadsmit studijas albumus, piecas labāko dziesmu izlases, deviņus koncertierakstus. 53. Grammy balvu pasniegšanā, otrā dziesma no albuma The Final Frontier "El Dorado", saņēma Grammy balvu kā labākais metāla izpildījums.
Zodiaks (slepkava)
Slepkavas identitāte vēl joprojām nav zināma. "Zodiaks" savus upurus nogalināja Benīsijā, Valeiho, pie Beriesas ezera un Sanfrancisko laikā no 1968. gada decembra līdz 1969. gada decembrim. Viņš uzbruka četriem vīriešiem un trīs sievietēm vecumā no 16 līdz 29 gadiem. Slepkava parakstījās kā "Zodiaks" Sanfrancisko līča apgabala laikrakstiem adresētajās vēstulēs. Tāpat vēstulēs tika iekļautas četras kriptogrammas, kuras, pēc viņa paša vārdiem, saturēja slepkavas privātos datus. Tikai divas no četrām kriptogrammām tika atrisinātas, no kurām otra atrisināta 2020. gadā. 2007. gadā tika izdota filma "Zodiaks".
Anglijas futbola izlase
Anglijas futbola izlase ir nacionālā futbola komanda, kas pārstāv Angliju starptautiskās futbola sacensībās. Anglijas futbola izlasi pārvalda Anglijas Futbola asociācija. Anglijas izlase 1966. gadā uzvarēja Pasaules čempionātā futbolā.
Sputnik-2
Otrais Zemes mākslīgais pavadonis jeb Sputnik-2 (no ru "pavadonis") jeb PS-2 (no Prosteišij Sputnik — Простейший Спутник-2 "vienkāršākais pavadonis") bija otrais Zemes mākslīgais pavadonis (ZMP), kuru PSRS ievadīja ģeocentriskā orbītā. Tas bija pirmais pavadonis ar dzīvu būtni — suni Laika. Suņa atgriešanās uz Zemi nebija paredzēta, tas gāja bojā, kosmiskajam aparātam pārkarstot.
Lidojuma gaita
Sputņik-2 tika palaists no Tjuratamas, PSRS ar modificētu starpkontinentālo ballistisko raķeti R-7.
Buguļma
Atrodas Zajas upes krastos, Austrumeiropas līdzenuma austrumu malā, Buguļmas-Belebejas augstienē.
Stambulas ila arhipelāgs
Stambulas arhipelāgs, arī Salas, Sarkanās salas un Prinču salas (turku: Adalar, Kızıl Adalar, Prens Adaları; grieķu: Prinkiponisia, Πριγκηπονήσια) ir Turcijas administratīvā vienība Stambulas ilā un tā sastāv no deviņām salām, kas atrodas Marmora jūrā. Arhipelāgā ietilpst šādas salas:
Klosteris
Klosteris ir mūku vai mūķeņu kopienas ēkas komplekss, kuriem ir vienoti statūti. Kristiešu klosteri vada abats. Klostera kompleksā ietilpst gan saimniecības, gan dzīvojamās, gan pašas Dieva lūgšanas vietas. Bieži vien klosteros dzīvo reliģiski pārliecināti cilvēki, kuri vēlas norobežoties no pārējās pasaules un ziedot sevi Dievam.
Bārtas pagasts
Ūdensteces
Bārta, Elkupīte, Gravas upe, Kārklupe, Ķīburu strauts, Melnupe, Nullenes grāvis, Olupe, Poļu grāvis, Puļķupe, Pūšļupe, Vilkupe, Vārtāja, Zvirgzdupe.
Ūdenstilpes
Dorupnieku dīķis, Kaģu dīķis
Baltijas Līga futbolā 2009—10
'''Baltijas Futbola līgas 2009./2010. gadu sezona''' bija trešā Baltijas Futbola līgas sezona. Tajā piedalījās 16 komandas - pa piecām no Latvijas un Igaunijas un sešas no Lietuvas, jo tieši lietuviešu FBK Kaunas iepriekšējā sezonā kļuva par līgas čempioni. Atšķirībā no iepriekšējās sezonas, šajā sezonā netika izspēlēti grupu turnīri, tādējādi turnīram bija kausa izcīņas princips. Katrā kārtā komandas tikās divas reizes.
Marts
Marts (la, par godu Senās Romas kara dievam Marsam) ir gada trešais mēnesis. Martā ir 31 diena. Marts ir pirmais pavasara mēnesis. Martā ir pavasara ekvinokcija, kad diena izlīdzinās ar nakti un tās ir vienāda garuma. Marta pēdējā svētdienā notiek pāreja uz vasaras laiku (pulksteņi tiek pagriezti vienu stundu uz priekšu). Latviešu mēneša senais nosaukums ir sērsnu vai baložu mēnesis, savukārt lietuviešu senie nosaukumi ir karvelinis vai balandinis mėnuo bet mūsdienās — kovas.
Kaligrāfija
Kaligrāfijas vēsture ir saistīta ar rakstības un rakstāmrīku vēsturi. Īpaši augsti kaligrāfijas mākslu vērtē musulmaņu kultūrā. Saskaņā ar pravieša Muhameda mācību, "rakstība ir puse no zināšanām", un islāms atzīst rakstības dievišķo izcelsmi. Lieliska mākslinieciskā izteiksme ir atrodama arī viduslaiku Ķīnas, Persijas, Centrālāzijas un Eiropas kaligrāfijā. Ķīnā kaligrāfiju vēl aizvien bieži vērtē augstāk nekā glezniecību. Līdz ar grāmatu iespiešanas un tipogrāfijas tehnoloģijas attīstību, kaligrāfijas nozīme ir stipri samazinājusies. Mūsdienu kaligrāfija ir diezgan daudzveidīga — no ikdienišķa rokraksta uzrakstiem uz pastkartēm līdz augstākajai mākslai, kurā ar roku rakstītā zīmes izpausme ne vienmēr rada skaidru burtu formu.
Mazais dumpis
Mazais dumpis (Ixobrychus minutus) ir maza auguma gārņu dzimtas (Ardeidae) putns, kas pieder mazo dumpju ģintij (Ixobrychus). Mazajam dumpim ir 3 pasugas. Jaunzēlandes pasuga mūsdienās tiek izdalīta kā atsevišķa suga — Jaunzēlandes mazais dumpis (Ixobrychus novaezelandiae), kas iespējams ir izmirusi. Arī Austrālijas mazais dumpis (Ixobrychus dubius) mūsdienās tiek izdalīts kā atsevišķa suga.
Barība
Barības ieradumi mazajam dumpim ir mainīgi. Tie ir atkarīgi no sezonas, bet pamatā tas barojas ar kukaiņiem, kā circeņiem, sienāžiem, tauriņiem, bitēm un ūdens kukaiņiem un kāpuriem. Tas barojas arī ar zirnekļiem, tārpiem, vēžveidīgajiem, moluskiem, nelielām zivīm, vardēm, maziem rāpuļiem un putniem, un to olām. Mazais dumpis ir aktīvs agri no rītiem un vakaros pēc saulrieta. Tas medībās dodas arī nakts laikā un dažos reģionos dienas vidū. Mazie dumpji medī pa vienam, lēnām soļojot pa ūdeni vai krastu. Reizēm tie medī, ilgstoši sēžot uz kāda paaugstinājuma un vērojot apkārtni. Kad medījums pamanīts, tas izstiepj kaklu un kā izmetot šķēpu to saķer ar knābi.
Luijs XIII
Viņš kļuva par karali astoņu gadu vecumā pēc sava tēva Anrī IV nāves atentātā. Taču faktiskā valsts vadītāja, kamēr Luijs bija nepilngadīgs, bija viņa māte Marija Mediči. 1617. gadā Luijs XIII sāka valdīt pastāvīgi. No 1624. gadā Francijas Pirmais ministrs bija kardināls Rišeljē, kuram bija ļoti liela loma valsts vadībā Luija XIII laikā. Šis laiks vēsturē iegājis ar Académie française izveidošanu un lielo feodāļu sacelšanās beigšanu. Francijas lielākā uzvara pār Hābsburgu impēriju bija Rokruas kaujā (1643) tikai piecas dienas pēc Luija XIII nāves. Šī kauja iezīmēja Spānijas militāro norietu Eiropā un Francijas dominances sākšanos.
Tērbatas kauja (1224)
1224. gada Tērbatas kauja bija pēdējā lielā Livonijas krusta karu kauja pret Ugaunijas iedzīvotājiem. Kauja sākās 1224. gada 15. augustā Tērbatas pilskalnā starp pils aizstāvjiem no Līvzemes un Igaunijas kņaza Vjačko vadībā un krustnešiem bīskapa Alberta vadībā.
Kaujas sekas
Novgorodas un Pleskavas kņazi norīkoja sūtņus uz Rīgu un noslēdza miera līgumu, kurā saglabāja tiesības ievākt meslus Tolovā. Tomēr 1224./1225. ziemā Rīgas bīskaps Alberts kopā ar Zobenbrāļu ordeni sadalīja Tālavas zemes: divas daļas viņš paņēma sev, trešo atstāja ordeņa brāļiem.
Stari
Apdzīvotā vieta izveidojusies pēckara gados Dreiņu sādžas vietā kā ciema padomes un padomju saimniecības «Stari» centrālais ciemats.
Gombodžabs Cibikovs
Ceļojumi uz Tibetu
Ārvalstniekiem (ārpus Ķīnas un Mongolijas) iekļūšana Tibetā bija aizliegta. Pārkāpēji varēja tikt sodīti ar nāvi. Pirms Cibikova Tibetas robežas nespēja sasniegt Nikolajs Prževaļskis. Cibikovs slepeni fotografēja un rakstīja dienasgrāmatu, baidīdamies no atklāšanas. Fotografēšanu viņš turēja slepenībā pat no cita Krievijas pētnieka - svētceļotāja Ovše Norzunova, kurš arī fotografēja.
Fergusons
Fergusons jeb Fērgusons var būt:
Cekule (stacija)
Vēsture
Cekule kā stacija tika atvērta neilgi pēc dzelzceļa līnijas Rīga—Ērgļi posma līdz Suntažiem atklāšanas 1936. gadā. Stacijā bija divi sliežu ceļi. No stacijas bija izbūvēts dzelzceļa atzars uz Cekules munīcijas noliktavām, kuru padomju armija izmantoja līdz 1994. gadam. Pēc armijas aiziešanas atzars demontēts.
Līdz 2013. gada jūnijam pieturas ēka tika izmantota kā dzīvojamā ēka, tajā nebija biļešu kases un tā bija nolaista.
Anna Brigadere
Biogrāfija
Apmēram 1893. gadā sacerējusi savu pirmo stāstu "Slimnīcā", kas 1896. gadā tika publicēts laikraksta "Baltijas Vēstnesis" pielikumā. 1897. gadā pievērsusies galvenokārt literārajam darbam. Šajā pašā gadā tika izdota arī rakstnieces pirmā grāmata (stāsts "Vecā Karlīne"). Savu pirmo pasaku lugu "Sprīdītis" sarakstījusi 1903. gadā pēc Rīgas Latviešu teātra direktora Jēkaba Dubura lūguma (viņš Brigaderei bija lūdzis iztulkot kādu bērnu lugu, tomēr rakstniece nevarēja atrast ko piemērotu). Teātrī tā pirmoreiz tika uzvesta 1903. gadā, nākamajā gadā iznāca grāmata, savukārt 1985. gadā tā tika ekranizēta. "Sprīdītis" ir ticis tulkots vairākās valodās.
Dzīves nogalē tapušie stāsti tikuši izdoti krājumā "Klusie varoņi" (1933). No 1926. līdz 1933. gadam sarakstījusi autobiogrāfisko triloģiju: "Dievs, daba, darbs" (1926), "Skarbos vējos" (1930) un "Akmeņu sprostā" (1933). Šī triloģija tiek uzskatīta par rakstnieces mākslinieciskās jaunrades augstāko virsotni. Rakstījusi arī dzeju.
Ripoja akmens
Albums tika nominēts Latvijas Mūzikas ierakstu gada balvai kā labākais popmūzikas albums, bet tituldziesma - kā labākā popmūzikas dziesma. Abās šajās nominācijās "Cacao" neuzvarēja, taču ieguva balvu par dziesmu "Ripoja akmens" kā gada lielāko radio hitu.
Rauls Alviols
Karjeras statistika
''Atjaunots.
Līvi (grupa)
1983—1985
1984. gadā grupu pameta Tālis Pusbarnieks. 1985. gadā grupa izdeva albumu Iedomu Pilsēta. 1985. gadā tā ierakstīja arī dažādus videoklipus, bet 1985. gada rudenī autokatastrofā bojā gāja Ēriks Ķiģelis, no grupas aizgāja Igo un Modris Šterns. Atkal izplatījās baumas par grupas izjukšanu.
1989—2003
1991. gadā grupa spēlēja savu "15 gadi Metalurgu Kultūras pilī" jubilejas koncertu, koncertā spēlēja gandrīz visi Līvu bijušie un esošie dalībnieki. 1991. gadā Guntars Mucenieks uz laiku pameta grupu. 1994. gadā grupa izdeva divus koncertierakstus un devās tūrē Līvi dzīvi pa visu Latviju. 1997. gadā no grupas aizgāja Aivars Brīze. 1998. gadā grupa ierakstīja jaunu albumu. 2000. gadā grupa ierakstīja albumu 2001. 2003. gada pavasarī grupa devās tūrē pa visu Latviju, tūres nosaukums bija Līvi Zelts 1. 2003. gada vasarā traģiskā autoavārijā bojā aizgāja Dainis Virga un grupu pameta Tomass Kleins.
2003—2010
2004. gadā grupa ierakstīja albumu "Pāri visam", kā arī DVD kopā ar Liepājas simfonisko orķestri. 2004. gadā atgriezās Krieviņš, Kleina vietā nāca Edijs Šnipke, atgriezās Guntars Mucenieks. 2006. gadā grupa svinēja 30 gadu jubileju un uzstājās savā koncertā Līvi Fest, kā arī ierakstīja otro DVD ar Liepājas Simfonisko orķestri Latvijas Nacionālajā operā. 2006. gadā grupu pameta Šnipke, bet vietā nāca Mārtiņs Bērtulis. 2007. gadā grupu pameta Ainars Virga, tai pašā gadā viņš atgriezās. 2009. gadā Līvi svinēja jubileju, uzstājās jubilejas koncertā un festivālā Saldus Saule. 2010. gadā mira tās dalībnieks no grupas pirmsākumiem Jānis Grodums un Ainars Virga paziņoja par grupas darbības pārtraukšanu.
Saulkalne
Vēsture
1931. gadā Saulkalnē atklāj dzelzceļa staciju. Tā galvenokārt apkalpo Nāves salā esošo a/s C. Ch. Šmita cementa fabrikas dolomīta un ģipšakmens lauztuvi. No stacijas līdz Daugavai 1932. gadā izbūvē ap 2 km garu šaursliežu dzelzceļu atzaru, bet iepretī no lauztuvēm Nāves salā — 1,7 km garu sliežu ceļu. Vagonetes pāri upei ved ar motorceltuvi.
"b. Širmanim, Saulkalnes stacijas priekšniekam. Lūdzu nodot Rožlejiem", uz otras — " 14.06.41. Mīļie, labie! Mēs braucam atsevišķi. Lūcija palika vēl Šķirotavā, ceru, ka kaut kur tiksimies. Aizbraucām bez naudas. No mūsu sētnieces Ēķis es aizlienēju 30 rubļus, lūdzu, atdodiet. Visu labu. Uz redzēšanos, pasveicini visus, visus. Rakstu vilcienam ejot. Jānis." Zīmītes rakstījis ilggadējais dzelzceļa pārvaldes nodaļas priekšnieks Jänis Svelme. Jänis Širmanis steidzas izpildīt šo lūgumu un nodod zīmīti. Nākamajā dienā viņu arestē un par pretvalstisku darbību ievieto Centrālcietumā. Vēlāk sieva Marta un dēli Uldis (10 gadi) un Ojārs (9 gadi) tēva sakropļoto ķermeni redzēja Centrālcietuma pagalmā, blakus citiem bez tiesas sprieduma, karam sākoties, nošautajiem "tautas ienaidniekiem". Marta Širmane turpināja strādāt stacijā līdz kara beigām, kad stacijas ēku, kurā viņa ar ģimeni dzīvoja, iznīcināja aviäcijas bumba. ''— Salaspils Vēstis. 1998. 9. janvāris.''
Pols Skoulzs
Skolas laikā nodarbojās ar futbolu un kriketu. 14 gadu vecumā pirmoreiz trenējās Manchester United sastāvā. Kluba pirmajā komandā debitēja 1994.—1995. gada sezonā un debijas sezonā izgāja uz laukuma 17 spēlēs. Kluba sastāvā desmit reizes ir uzvarējis Premjerlīgā, izcīnījis trīs FA kausus, divas reizes triumfējis UEFA Čempionu līgā.
Karagājiens uz Sāmsalu un Muhu kauja (1227)
1227. gada karagājiens uz Sāmsalu un Muhu kauja notika 1227. gada ziemā un to vadīja Romas pāvesta legāts Modenas Vilhelms. Karagājiena iemesls bija sāmsaliešu sirojums Zviedrijā, kur tie bija nolaupījuši daudz gūstekņu un veikuši postījumus kristiešu zemēs. Karagājienā piedalījās gandrīz 20 000 karavīru, Livonijas bīskapa Alberta vasaļi, līvi, leti un kristītie igauņi, Sēlijas - Zemgales bīskaps Lamberts un Zobenbrāļu ordeņa mestrs Folkvīns ar saviem brāļiem un krustnešiem.
STS-134
Rezerves apkalpe
Endeavour komandiera Marka Kelija sieva kongresmene Gabriele Grifordsa tika smagi sašauta tikšanās laikā ar vēlētajiem, tādēļ viņš pameta sagatavošanos lidojumam, lai būtu kopā ar sievu. Marks vēl netika atcelts no STS-134 misijas, bet Frederiks Starkovs tika norīkots kā rezerves komandieris. 4. februārī Kelijs atsāka gatavoties lidojumam.
ExPRESS Logistics Carrier 3
Vaļējā kravas platforma ExPRESS Logistics Carrier 3 (ELC-3) startā atradās kosmoplāna kravas telpas vidusdaļā. Ar ELC-3 stacijā tika nogādātas rezerves daļas (Orbital Replacement Units, ORU), kas pēc izmēriem vai masas būtu pārāk lielas citiem transportkuģiem. Šie ORU iekļāva: augstspiediena gāzes tvertni (High Pressure Gas Tank, HPGT), amonjaka tvertnes montāžu (Ammonia Tank Assembly, ATA), S joslas antenas apakšsistēmas (S band Antenna Sub-System Assembly #2 & 3, SASA), Dextre roku ar ORU nomaiņas mehānismu, ASV Aizsardzības departamenta derīgo kravu Space Test Program Houston 3 un ELC paletes kontroliera avionikas rezerves bloku.
5. diena, pirmā iziešana kosmosā
20. maijā tika veikta pirmā iziešana kosmosā, kuru īstenoja Feistels un Šamitofs. Iziešana sākās 07:10 UTC. Astronauti sākumā devās uz S3 segmentu, kur atvienoja kabeļus no eksperimentu konteinera MISSE 7, kas atklātā kosmosā atradās kopš 2009. gada novembra. 08:07 viņi noņēma konteineru un pārnesa to uz Endeavour kravas telpu un tur nostiprināja. Tur viņi paņema jaunu MISSE 8 un pārnesa uz S3. Tur 08:56 UTC Feistels eksperimentu konteineru uzstādīja uz 2. transporta konstrukcijas. Pa to laiku Šamitofs uz S3 uzstādīja papildu apgaismojuma lampu. 09:23 Šamitofs atgriezās slūžu kamerā, kur papildināja skābekļa krājumus.
7. diena, otrā iziešana kosmosā
09:24 Feistels pabeidza cauruļvadu atvienošanas darbu un pievienojās Finkam. 09:57 Finks ar īpašu smērvielas pistoli sāka saules bateriju pagriešanas mehānisma iesmērēšanu. Aptuveni 45 minūšu laikā saules baterijas tika pagrieztas par 200°, lai astronauti varētu iesmērēt mehānismu no otras puses. Pa to laiku viņi caurules savienoja sākotnējā konfigurācijā, ko pabeidza pulksten 11. Feistels uzstādīja aizsargvāku vienam no Dextre kameras objektīviem un ieeļļoja vienu Dextre roku. Tikmēr Finks strādāja pie S1 segmenta, kur uzstādīja divus radiatoru stiprinājumus.
8. diena
SKS 27. ekspedīcijas dalībnieki Dmitrijs Kondratjevs, Ketrina Kolmena un Paolo Nespoli atstāja staciju kosmosa kuģī Sojuz TMA-20 un atgriezās uz zemes.
10. diena, trešā iziešana kosmosā
23:56 — 15:56 UTC
Tā kā astronauti bija izpildījuši darbus agrāk kā plānots, viņiem tika doti papildu darbi. Feistels ar infrasarkano kameru uzņēma eksperimentu materiālus uz transportplatformas 3. Savukārt Finks uzlika siltumizolāciju augstspiediena gāzes tvertnei. 12:03 visi darbi bija pabeigti. Iziešana beidzās 12:37 UTC.
12. diena, ceturtā iziešana kosmosā
23:56 — 15:56 UTC
Nākamais uzdevums bija pagarinātājstienim nomainīt manipulatora pieslēgvietu, jo stacijas manipulatoram tā ir atšķirīga no kosmoplāna manipulatora. 06:20 Šamitofs piestiprinājās pie stacijas manipulatora un tika pārvietots uz fermas pretējo pusi. Finks paša spēkiem tur nokļuva. 06:49 abi astronauti bija nokļuvuši pie P6 segmenta, kur viņi nomontēja pieslēgvietu Power and Data Grapple Fixture (PDGF). 07:15 Finks ar konektoru pārvietojās uz P3 segmentu, kur to nodeva Šamitofam.
13. diena
23:56 — 15:56 UTC
Apkalpe pakoja instrumentus un skafandrus, kurus izmantoja ārpuskuģa aktivitātēs, pārnesa mantas no kosmoplāna uz staciju un pretēji. Veica stacijas gaisa attīrīšanas sistēmas remontu. Notika vairāki sakaru seansi ar Arizonas Universitāti un televīzijas kanāliem.
15. diena, atvienošanās
06:39 Endeavour dzinēji tika iedarbināti, lai vēlreiz tuvotos stacijai, izmēģinot jaunas navigācijas sistēmas Sensor Test for Orion Relative Navigation Risk Mitigation (STORRM) sensorus. Endeavour tika vadīts ar paša kosmoplāna navigācijas sistēmu, jaunā sistēma veica tikai datu ievākšanu. 08:22 kosmoplāns atradās 290 m attālumā no stacijas. 08:39 Endeavour iedarbināja dzinējus un galīgi atstāja staciju.
Armēnijas futbola izlase
Sastāvs
Šāds sastāvs tika izsaukts uz Draudzības spēlēm pret Baltkrieviju un Kipru, 9 un 13 novembrī 2017.
Cartoon Network
2012. gada janvārī divas animācijas filmas piedzīvo atdzimšanu — Looney Tunes un Eliot Kid. Kopš tā laika kanālā ir parādījušās daudz jaunu ekranizējumu, 2013. gadā animācijas seriālam "Teen Titans" tika izveidots jauns ekranizējums ar nosaukumu "Teen Titans Goǃ", 2016. gadā animācijas seriālam "Detektīvmeitenes" tika izveidots jauns ekranizējums ar tādu pašu nosaukumu un tajā pašā gadā notika pirmizrāde animācijas seriāla "Bena 10" jaunajam ekranizējumam.
Kohele
Ģeogrāfija
Kohles administratīvais centrs - Koheles ciems, kas ir arī visas Koheles pašvaldības centrs, atrodas aptuveni 64 km uz dienvidiem no Bavārijas galvaspilsētas Minhenes un aptuveni 20 km no Vācijas-Austrijas robežas. Dienvidos un austrumos Koheli ieskauj Bavārijas Alpi (augstākā virsotne: Heimgarten — 1790 m vjl.), centrālajā daļa izvietojušies divi lieli ezeri — Koheles ezers (~6 km2) un Valhenes ezers (~16.4 km2), ziemeļos un rietumos — plašs līdzenums (vidējais augstums — ap 605 m vjl.), liela tā daļa ir purvaina un, pateicoties tur ligzdojošajām putnu sugām, iekļauta dabas liegumā. Nozīmīgākā upe ir Loizaha (kopējais garums ~114 km), kas sākas Austrijas Alpos Tirolē, Koheles pašvaldībā ietek Koheles ezerā pie Šlēdorfas ciema un Koheles ciemā no ezera iztek, tālāk ietekot Izārā.
Vēsture
Laikā no 1492. līdz 1495. gadam pāri kalniem, kas šķir Valhenes un Koheles ezerus, pirmo reizi tika izbūvēts ceļš, kas apvidū attīstīja tirdzniecību.